**บทที่ ๔**

**สรุปผลการพัฒนาและการนำผลไปใช้**

ในปีการศึกษา ๒๕๕๗ โรงเรียนรัตนาธิเบศร์ ได้จัดการบริหารอย่างเป็นระบบ โดยดำเนินการ

ตามแผนงานที่วางไว้ อย่างสอดรับกับวิสัยทัศน์ พันธกิจ นโยบาย และเป้าหมายการจัดการศึกษา และเน้น

ความร่วมมือของนักเรียน ครู ผู้ปกครอง วัด ชุมชน องค์กรสนับสนุนโรงเรียน 6 องค์กร หน่วยงานภายนอก ทั้งภาครัฐ และเอกชน ทำให้การดำเนินการในหลายกิจกรรมประสบความสำเร็จเป็นอย่างดี นอกจากนี้ยังได้นำผลการประกันคุณภาพภายในสถานศึกษาในปีที่ผ่านมาและผลการประเมินคุณภาพภายนอกมาเป็นแนวทางในการพัฒนาต่อไป จนเกิดผลดังต่อไปนี้

**สรุปผลการดำเนินงานในภาพรวม**

**๑ ด้านคุณภาพผู้เรียน**

โรงเรียนได้จัดกิจกรรมและโครงการเพื่อป้องกัน และส่งเสริมให้นักเรียน **มีสุขภาวะที่ดี** โดยการจัดกิจกรรมให้ครูและนักเรียนได้ออกกำลังกาย ปฏิบัติตามสุขบัญญัติแห่งชาติ ๑๐ ประการ จัดให้ครูและนักเรียนได้ตรวจสุขภาพประจำปี จัดกิจกรรมป้องกันโรคต่างๆ เช่น กิจกรรมรณรงค์การล้างมือ กิจกรรมใส่หน้ากากอนามัย จัดให้มีการชั่งน้ำหนักวัดส่วนสูง และทดสอบสมรรถภาพของนักเรียน เพื่อดูแลสุภาพอนามัย

ของนักเรียน ให้อยู่ในเกณฑ์ที่กระทรวงสาธารณสุขกำหนด และทางโรงเรียนได้จัดกิจกรรมต่างๆเพื่อให้ความรู้เรื่องเพศศึกษา ยาเสพติด โรคเอดส์ โรคติดต่อทางเพศสัมพันธ์ การสอนเพศวิถี การอบรมผู้ปกครองคุย

กับนักเรียนเรื่องเพศ จัดกิจกรรมชูรักชูรส จัดกิจกรรม Love say play จัดกิจกรรมวันเอดส์โลก วันวาเลนไทน์ วันงดสูบบุหรี่โลก จัดแข่งขันกีฬาต้านยาเสพติด จัดดนตรีต้านยาเสพติด จากกิจกรรมเหล่านี้

ทำให้นักเรียนโรงเรียนรัตนาธิเบศร์ สามารถป้องกันตัวเองจากโรคต่างๆ และยาเสพติดได้นอกจากนั้น

ทางโรงเรียนได้จัดกิจกรรมเพื่อสร้างขวัญกำลังใจให้กับนักเรียนที่มีความประพฤติดี มีความเสียสละ และสร้างชื่อเสียงให้โรงเรียน โดยจัดกิจกรรมแสดงความยินดียกย่อง และแจกรางวัลให้กับนักเรียนที่ได้รับรางวัล

แต่ละประเภทของทุกกลุ่มสาระการเรียนรู้ จัดงานวันเกียรติยศ ทำให้นักเรียนเกิดความภาคภูมิใจเห็นประโยชน์ของการทำความดี การเสียสละและเห็นคุณค่าในตนเองการส่งเสริมให้นักเรียน**มีสุนทรียภาพ** โดยจัดโครงการต่างๆ เช่นโครงการรัตนาContest โครงการจัดแสดงนาฏศิลป์ โครงการจัดแสดงดนตรีไทยโครงการฝึกทักษะวาดภาพ โครงการแข่งขันกีฬาภายใน และภายนอก และส่งเสริมให้นักเรียนเข้าร่วมกิจกรรมต่างๆ ส่งผลให้นักเรียนได้แสดงความสามารถในด้านดนตรีไทย ดนตรีสากล กีฬา การวาดภาพ และด้านนาฏศิลป์ จนได้รับรางวัลเกียรติยศจำนวนมาก โดยเฉพาะด้านนาฏศิลป์นักเรียนโรงเรียนรัตนาธิเบศร์ ได้รับรางวัลชนะเลิศ

เหรียญทอง ระดับประเทศ ในการประกวดรำวงมาตรฐานระดับมัธยมศึกษาตอนต้น งานศิลปหัตถกรรมนักเรียน ครั้งที่ ๖๔ การปลูกฝังให้นักเรียนมี**คุณธรรมจริยธรรมและค่านิยมที่พึงประสงค์** ทางโรงเรียนได้จัดกิจกรรม โครงการที่ส่งเสริมได้แก่การอบรมคุณธรรมจริยธรรมนักเรียนทุกระดับชั้นทุกสัปดาห์ โครงการยิ้มไหว้ทักทายกัน กิจกรรมปลูกจิตสำนึกหยุดคอร์รัปชั่นเพื่อประเทศไทยใสสะอาด โครงการของหายได้คืน กิจกรรม Big Cleaning Day จัดกิจกรรมส่งเสริมทางพระพุทธศาสนา เช่นการหล่อเทียนและเวียนเทียน วันเข้าพรรษา ให้นักเรียนร่วมทำบุญตักบาตรในวันพฤหัสบดีทุกสัปดาห์ ทำให้นักเรียนเป็น **ผู้มีเมตตากรุณา เอื้อเฟื้อ เผื่อแผ่และกตัญญูกตเวทีต่อผู้มีพระคุณ**

จัดกิจกรรมการบริจาคโลหิต กิจกรรมปันน้ำใจให้น้องและสังคม จัดกิจกรรมการเรียนการสอนวิชาโครงงานสร้างสรรค์เพื่อสาธารณประโยชน์ ส่งเสริมให้นักเรียน **อยู่อย่างพอเพียง** มีความมุ่งมั่นในการทำงาน ได้แก่การจัดโครงการส่งเสริมอาชีพอิสระ มี**ความรัก ความเป็นไทย** เช่น การจัดกิจกรรม ประกวดมรรยาทไทย กิจกรรมดนตรีไทย นาฏศิลป์ไทย การส่งนักเรียนเข้าประกวดเยาวสตรี ให้นักเรียน**รู้คุณค่าร่วมอนุรักษ์และพัฒนาสิ่งแวดล้อม**

โดยจัดกิจกรรมการเข้าค่ายวิทยาศาสตร์เพื่อการอนุรักษ์สิ่งแวดล้อม กิจกรรมอนุรักษ์พลังงานกับโรงเรียนสีเขียว โครงการรักษ์รัตนา พฤกษา พลังงาน โครงการสวนพฤษศาสตร์

 ให้นักเรียน**มีทักษะในการแสวงหาความรู้ด้วยตนเองรักการเรียนรู้และพัฒนาตนเองอย่างต่อเนื่อง** ด้วยการจัดกิจกรรมรักการอ่าน หมอภาษา กิจกรรมทัศนศึกษาทุกระดับชั้น กิจกรรมการแสวงหาความรู้ ด้วยตนเองในกลุ่มสาระการเรียนรู้ ๘ กลุ่มสาระ จัดให้มีการแข่งขันทักษะทางวิชาการ นักเรียนได้มีการเรียนรู้ร่วมกันเป็นกลุ่ม มีการแลกเปลี่ยนเรียนรู้ระหว่างกัน และได้ใช้เทคโนโลยีในการนำเสนอ ในทุกกลุ่มสาระฯ เช่น การสร้างสื่อคอมพิวเตอร์ การบริการระบบอินเตอร์เน็ตในโรงเรียน การประกวดผลงานคอมพิวเตอร์

การบริการด้านคอมพิวเตอร์ให้กับหน่วยงานภายนอก จัดกิจกรรมส่งเสริมให้ผู้เรียน**มีความสามารถในการคิดอย่างเป็นระบบคิดสร้างสรรค์ตัดสินใจแก้ปัญหาได้อย่างมีสติสมเหตุผล** ได้แก่ การทำโครงงานวิทยาศาสตร์ โครงงานคณิตศาสตร์ กิจกรรมโต้วาที กิจกรรมวาดภาพเหตุการณ์พร้อมเขียนคำบรรยาย การจัดชุมนุม

ครีเอทโฟโต้ การวิเคราะห์ข่าว การคิดริเริ่มสร้างสรรค์การแต่งกลอนพร้อมวาดภาพ การประดิษฐ์สิ่งต่างๆ ส่งเสริมให้ **ผู้เรียนมีความรู้ และทักษะที่จำเป็นตามหลักสูตร** โดยการจัดโครงการยกระดับผลสัมฤทธิ์ ทางการเรียน โครงการเรียนเสริมเพิ่มปัญญา กิจกรรมเรียนเสริมความรู้สู่ O-NET ชั้น ม.๓ และ ม.๖ งานเฝ้าระวัง 0 ร มส. โครงการระดับคะแนนเก็บ ๗๐ % โครงการดูแลช่วยเหลือนักเรียนจบการศึกษา โครงการส่งเสริมความสามารถทางวิทยาศาสตร์กิจกรรมที่ส่งเสริม **ให้นักเรียนมีทักษะในการทำงาน รักการทำงาน สามารถทำงานร่วมกับผู้อื่นได้ และมีเจตคติที่ดีต่ออาชีพสุจริต** โดยการจัดกิจกรรมส่งเสริมอาชีพอิสระ ที่หลากหลาย สามารถนำมาใช้ในชีวิตประจำวันได้ เช่นการเพาะเห็ด การทำผักกาดดอง การทำเฟอร์นิเจอร์จากไม้ โครงการอาชีพอิสระเพื่อการมีรายได้ระหว่างเรียน ครีเอทโฟโต้ การเลี้ยงปลาตู้ การทำปุ๋ยธรรมชาติ งานออกแบบผ้าบาติก

**๒. ด้านการจัดการศึกษา**

ครูโรงเรียนรัตนาธิเบศร์ปฏิบัติหน้าที่อย่างมีประสิทธิภาพมีความเข้าใจในหลักสูตรการศึกษาขั้นพื้นฐาน มีการกำหนดเป้าหมายคุณภาพของผู้เรียน จัดทำแผนการจัดการเรียนรู้ มีการวิเคราะห์ผู้เรียนเป็นรายบุคคล ออกแบบและจัดการเรียนรู้ที่ตอบสนองความแตกต่างระหว่างบุคคลโดยการสอนเสริมความรู้และประสบการณ์แก่นักเรียน จัดการวัดและประเมินผลด้วยวิธีการที่หลากหลาย ให้คำแนะนำคำปรึกษา และแก้ไขปัญหา

ให้แก่นักเรียนเป็นรายบุคลทั้งด้านการเรียนและคุณภาพชีวิต ดำเนินงานตามโครงการดูแลช่วยเหลือนักเรียน ตามโครงการเยี่ยมบ้านนักเรียน โครงการสื่อสัมพันธ์บ้านและโรงเรียนโครงการเครือข่ายผู้ปกครอง สอดแทรกเนื้อหาการสอนเรื่องระเบียบวินัย คุณธรรม จริยธรรม การประหยัดและอนุรักษ์พลังงาน ทรัพยากรธรรมชาติ และหลักปรัชญาเศรษฐกิจพอเพียง ตามแนวพระราชดำริของพระบาทสมเด็จพระเจ้าอยู่หัว ได้มีการพัฒนาห้องเรียน และโรงเรียนคุณภาพ เช่น มีการพัฒนาห้องศูนย์วิชาต่างๆ ให้มีสื่อเทคโนโลยีที่ทันสมัย โรงเรียนสีเขียว ห้องคอมพิวเตอร์ เพื่อให้ผู้เรียนเกิดการเรียนรู้อย่างต่อเนื่องมีการศึกษา และทำวิจัยในชั้นเรียนเพื่อแก้ปัญหา ครูทุกคนมีการแสวงหาความรู้และพัฒนาตนเองอย่างต่อเนื่อง โดยเข้ารับการอบรมทั้งภายใน และภายนอก

ที่หน่วยงานจัดขึ้น โรงเรียนมีการจัดโครงสร้างของการบริหารโรงเรียน ให้สอดคล้องกับพระราชบัญญัติการศึกษาแห่งชาติ พุทธศักราช ๒๕๔๒ มีการจัดทำแผนงาน / โครงการ โดยมีวัตถุประสงค์ ให้บุคลากรทุกฝ่ายมีส่วนร่วม

ในการจัดทำแผนงาน/โครงการ ใช้หลักการบริหารจัดการโดยโรงเรียนเป็นฐาน และเมื่อดำเนินการ

เสร็จเรียบร้อยแล้วได้มีการประเมินผลตามวัตถุประสงค์ที่ตั้งไว้ โดยนำข้อมูลสารสนเทศของการประเมินผล

อย่างเป็นระบบมาใช้ และบันทึกขั้นตอนนี้ไว้เพื่อประโยชน์ในการกำกับติดตามดำเนินงานครั้งต่อไป รวมทั้งส่งเสริมและพัฒนาระบบงานการบริหารงบประมาณอย่างมีประสิทธิภาพ เน้นความคุ้มค่า โปร่งใส การบริการที่ดี และสามารถตรวจสอบได้ส่งเสริมให้ชุมชน ผู้ปกครอง วัด 6 องค์กรหลักของโรงเรียน องค์กรภาครัฐ

และเอกชน มีส่วนร่วมในการสนับสนุนและร่วมพัฒนาคุณภาพการศึกษา เช่น การระดมทุนเพื่อการศึกษา

โดยการจัดทอดผ้าป่าเพื่อการศึกษา โครงการแข่งขันโบว์ลิ่งการกุศล จัดโครงการพระสอนศีลธรรมในโรงเรียน โครงการซื้อหนังสือให้ลูกรักไว้ในห้องสมุดโรงเรียน เพื่อส่งเสริมให้นักเรียนรักการอ่าน และรู้จักการใช้เวลาว่างให้เกิดประโยชน์ และมีการจัดให้มีการประชุมคณะกรรมการสถานศึกษาเพื่อวางแผนในการพัฒนาคุณภาพการศึกษาของโรงเรียน ให้ความเห็นชอบในการดำเนินงานและกิจกรรมต่างๆของโรงเรียน จัดทำและปรับปรุงหลักสูตรสถานศึกษา ให้สอดคล้องกับความต้องการของผู้เรียน และท้องถิ่นเพื่อพัฒนาผู้เรียน ให้มีคุณลักษณะ ตามจุดมุ่งหมายของหลักสูตรการศึกษาขั้นพื้นฐาน คือส่งเสริมให้ผู้เรียนเป็นพลเมืองดี โดยมุ่งพัฒนาให้เกิดความสมดุลทั้งด้าน ความรู้ทางวิชาการ ความคิด ความสามารถ รวมทั้งความรับผิดชอบต่อสังคมจัดประสบการณ์การเรียนรู้ เพื่อฝึกทักษะกระบวนการคิด ฝึกปฏิบัติให้คิดเป็น ทำเป็น รักการอ่าน สร้างนิสัยในการค้นคว้าหาความรู้ด้วยตนเอง พัฒนารูปแบบ และวิธีการวัดประเมินผลที่สอดคล้องกับคุณลักษณะ และศักยภาพ

ของผู้เรียน โดยใช้วิธีการที่หลากหลาย

**๓. ด้านการสร้างสังคมแห่งการเรียนรู้**

สถานศึกษามีการสร้างและพัฒนาแหล่งเรียนรู้ภายในและใช้ประโยชน์จากแหล่งเรียนรู้ เช่น ห้องสมุดเฉลิมรัตน์ราชกุมารี(ห้องสมุดกลาง) ศาลาเจ้าพระยารัตนาธิเบศร์ ห้องค้นคว้าอินเตอร์เน็ต ป้ายนิเทศ แสดงวันสำคัญต่างๆ มุมหนังสือพิมพ์บริเวณหน้าห้องสมุด และห้องโสตทัศนศึกษา จัดห้องสมุดทุกกลุ่มสาระ ห้องศูนย์กลุ่มสาระฯ เป็นแหล่งค้นคว้าหาความรู้ของนักเรียน ห้องปฏิบัติการทดลองทางวิทยาศาสตร์ ห้องพระพุทธ ศาสนา ห้องอาเซียนโดยจัดข้อมูลของสมาชิกประชาคมอาเซียนให้นักเรียนได้ศึกษา ห้องปฏิบัติการถ่ายภาพ โรงเรียนสีเขียว จัดให้นักเรียนได้ศึกษาจากแหล่งเรียนรู้ภายนอกเช่นอุทยานประวัติศาสตร์อยุธยา สวนสัตว์เปิดเขาเขียว

จ.ชลบุรี พิพิธภัณฑ์สัตว์น้ำ จ.ชลบุรี อาร์ตอินพาราไดซ์ จ.ชลบุรี สยามนิรมิต อ.บ้านควาย จ. สุพรรณบุรี กรมอนามัยกระทรวงสาธารณสุข สภากาชาดไทย มหาวิทยาลัยธุรกิจบัณฑิต มหาวิทยาลัยศรีปทุม สำนักงานคุ้มครองผู้บริโภค มหาวิทยาลัยศิลปากร การไฟฟ้าฝ่ายผลิตแห่งประเทศไทย หน่วยนาวิกโยธินอ่าวทุ่งโปรง จังหวัดชลบุรี ค่ายวิทยาศาสตร์ อนุรักษ์ป่าชายเลน คลองโคลน จังหวัดสมุทรสงคราม มหาวิทยาลัยรังสิต เขื่อนศรีนครินทร์ เขื่อนลำตะคอง สะพานข้ามแม่น้ำแคว อุทยานประวัติศาสตร์อยุธยา เป็นต้นมีการแลกเปลี่ยนเรียนรู้ระหว่างบุคลากรภายในสถานศึกษากับครอบครัวชุมชน และองค์กรที่เกี่ยวข้อง เช่นบรรยาย และเสวนาเรื่องการอบรมเลี้ยงดูบุตรวัยรุ่น ขององค์กร PATH ร่วมกับกระทรวงสาธารณสุข การติดต่อสื่อสารโดยตรงระหว่างครู และผู้ปกครอง โดยส่ง SMS การประชาสัมพันธ์กิจกรรมและสื่อสารระหว่างโรงเรียน ผู้ปกครอง และชุมชน การจัดประชุมผู้ปกครอง การประชาสัมพันธ์กิจกรรมต่างๆ เช่น การประหยัดพลังงาน การเผยแพร่ความรู้กับชุมชน ได้แก่การเพาะเห็ด การทำผักกาดดอง การทำน้ำหมักชีวภาพ การนำน้ำหมักชีวภาพแจกให้ชุมชนในการบำบัดน้ำเสีย การประชาสัมพันธ์เรื่องการประหยัดพลังงาน โดยการแจกแผ่นพับการประหยัดพลังงาน การเดินรณรงค์ให้ความรู้เรื่องพลังงานแก่ชุมชน การให้ความรู้เรื่องการคุ้มครองผู้บริโภค

**4. ด้านอัตลักษณ์ของสถานศึกษา**

 สถานศึกษามีการจัดโครงการกิจกรรมที่ส่งเสริมให้ผู้เรียนบรรลุตามเป้าหมาย วิสัยทัศน์ ปรัชญา

และจุดเน้นของสถานศึกษา โดยการจัดโครงการยกระดับผลสัมฤทธิ์ทางการเรียน กิจกรรมเรียนเสริมความรู้

สู่ O – NET กิจกรรมเรียนเสริมเพิ่มปัญญาเพื่อส่งเสริมและพัฒนาศักยภาพของผู้เรียน จัดทำโครงการส่งเสริมผู้เรียนให้มีคุณธรรม จริยธรรม คุณลักษณะอันพึงประสงค์ มีความสำนึกในความเป็นไทย มีวิถีชีวิตตามหลักปรัชญาของเศรษฐกิจพอเพียง ได้แก่ การทำบุญตักบาตรเช้าวันพฤหัส โครงการยิ้มไหว้ทักทายกัน กิจกรรมส่งเสริมมารยาทไทย กิจกรรมรักการอ่าน โครงการส่งเสริมให้ผู้เรียนมีคุณภาพชีวิต สุขนิสัย สุขภาพกาย

และสุขภาพจิตที่ดี ได้แก่การแข่งขันกีฬาภายใน (รัตนาเกมส์) การแข่งขันกีฬาภายนอก การจัดการแสดงนาฏศิลป์ ดนตรีไทย จัดทำกิจกรรมต่อต้านยาเสพติด การจัดกิจกรรมในวันสำคัญต่างๆ กิจกรรมตรวจสุขภาพครูและนักเรียนในการป้องกันโรค โครงการพัฒนาสภาพแวดล้อม บรรยากาศ แหล่งเรียนรู้ อาคารสถานที่

และสิ่งอำนวยความสะดวกที่เอื้อต่อการเรียนรู้

**5. ด้านการส่งเสริม**

สถานศึกษามีการจัดโครงการ กิจกรรมพิเศษเพื่อตอบสนองนโยบาย จุดเน้นตามแนวทางการปฏิรูปการศึกษา ได้แก่ โครงการอาชีพอิสระเพื่อการมีรายได้ระหว่างเรียน “ครีเอทโฟโต้” โครงการพัฒนาโรงเรียนคาร์บอนต่ำ โครงการชุมนุมนาฏศิลป์ ทำให้นักเรียนได้รู้จักการหารายได้ระหว่างเรียน ปฏิบัติตนตามแนวทางหลักปรัชญาเศรษฐกิจพอเพียงของพระบาทสมเด็จพระเจ้าอยู่หัว รู้จักการอนุรักษ์ พลังงานธรรมชาติ สิ่งแวดล้อม และวัฒนธรรมของชาติ

**จุดเด่น และจุดที่ควรพัฒนา**

 **จุดเด่น และ ปัจจัยที่ส่งผลต่อความสำเร็จ**

|  |  |
| --- | --- |
| **จุดเด่น** | **ปัจจัยที่ส่งผลต่อความสำเร็จ** |
| **๑. ด้านคุณภาพผู้เรียน** ๑.๑ นักเรียนมีทักษะ และความสามารถที่หลากหลายทั้งด้านวิชาการ กีฬา ดนตรีและนาฏศิลป์ทำให้ได้รับรางวัลจากการประกวด/แข่งขันกิจกรรมต่างๆ ทั้งในระดับเขตพื้นที่ ระดับจังหวัด และระดับประเทศ ตัวอย่างเข่น การประกวดนาฏศิลป์ไทย รำวงมาตรฐาน รางวัลชนะเลิศระดับประเทศ เหรียญทอง ชนะเลิศ การแข่งขันคาราเต้โด กีฬากีฬานักเรียน แห่งชาติครั้งที่ ๔๓ โครงการการอาชีพอิสระเพื่อการมีรายได้ระหว่างเรียน ครีเอทโฟโต้ ได้รับรางวัลโครงงานต้นแบบดีเด่น ระดับประเทศ ภายใต้โครงการ“เธอคือแรงบันดาลใช้” ปีที่ ๕ สำนักงานทรัพย์สินส่วนพระมหากษัตริย์เป็นต้น ๑.๒ นักเรียนเป็นผู้มีความคิดริเริ่มสร้างสรรค์ มีภาวะการเป็นผู้นำ สามารถจัดทำโครงการที่มี ประโยชน์ นำไปประกอบอาชีพ ฝึกประสบการณ์หารายได้ โดยการจัดทำ บริษัทจำลองครีเอทโฟโต้ และสามารถสืบทอดการทำงานในรุ่นต่อมา**๒. ด้านการจัดการศึกษา** ๒.๑ โรงเรียนมีโครงสร้างการบริหารงาน คำสั่งมอบหมายการปฏิบัติหน้าที่และกรอบการปฏิบัติงานที่ชัดเจน มีการจัดตั้งองค์กรร่วมในการบริหารจัดการศึกษาถูกต้องตามกฎหมาย เช่น คณะกรรมการสถานศึกษาขั้นพื้นฐาน กรรมการเครือข่ายผู้ปกครอง ซึ่งทุกองค์กรให้คำปรึกษาหารือ ให้ความเห็นชอบและดูแลการปฏิบัติงานของโรงเรียนอย่างใกล้ชิดและเอาใจใส่ ๒.๒ โรงเรียนจัดแผนการเรียนที่ส่งเสริมศักยภาพผู้เรียนอย่างหลากหลาย - โครงการส่งเสริมความสามารถนักเรียนด้านวิทยาศาสตร์ – คณิตศาสตร์ - โครงการส่งเสริมการเรียนภาษาจีน |  - ครูผู้สอนในแต่ละกลุ่มสาระ มีความรู้ ความสามารถ และประสบการณ์ ทุ่มเทเสียสละ ในการให้ความรู้ คำปรึกษา และทำการฝึกซ้อม นักเรียนอย่างเต็มความสามารถ โดยมีฝ่ายบริหารสนับสนุนงบประมาณและความสะดวกอย่างเต็มที่ - นักเรียนมีความรักสถาบันการศึกษา มีความสามัคคีในหมู่คณะ รู้จักการเสียสละ และได้รับความรู้ ความรักความเมตตา การดูแลเอาใจใส่จากครูที่ปรึกษาโครงการ ได้รับการสนับสนุนจากฝ่ายบริหารในด้านงบประมาณ สถานที่ จนสามารถทำงานประสบความสำเร็จ - ฝ่ายบริหารมุ่งเน้นการบริหารงานในโรงเรียนแบบมีส่วนร่วมเพื่อเพิ่มประสิทธิภาพการปฏิบัติงาน - โรงเรียนได้รับความร่วมมือจากองค์การบริหารส่วนจังหวัดนนทบุรี ในการจ้างบุคลากรเฉพาะวิชาภาษาต่างประเทศ รวมทั้งวิชาที่ขาดแคลน และได้รับการสนับสนุนการดำเนินกิจกรรมจากองค์กรอื่นๆ เพื่อพัฒนาผู้เรียนตามศักยภาพ |

|  |  |
| --- | --- |
| **จุดเด่น** | **ปัจจัยที่ส่งผลต่อความสำเร็จ** |
|  ๒.๓ โรงเรียนจัดโครงการส่งเสริมให้ผู้เรียนเป็นผู้มีคุณธรรม จริยธรรม และมีค่านิยมที่พึงประสงค์ให้สอดคล้องกับอุดมการณ์ของโรงเรียนรัตนาธิเบศร์ “ลูกที่ดีของพ่อแม่ ศิษย์ที่ดีของครู สมาชิกที่ดีของสังคม และพลเมืองที่ดีของประเทศ ” เช่น โครงการนักเรียนต้นแบบ โครงการวันเกียรติยศ โครงการพัฒนารูปแบบการให้ความรู้เรื่องเพศศึกษาในโรงเรียน โครงการหยุดคอร์รัปชั่นเพื่อเมืองไทยใสสะอาด โครงการอนุรักษ์พลังงานสิ่งแวดล้อมโรงเรียนสีเขียว โครงการรักษ์รัตนา พฤกษา พลังงาน**๓. ด้านการสร้างสังคมแห่งการเรียนรู้** ๓.๑ ผู้ปกครองและชุมชนมีค่านิยมและเชื่อถือในศักยภาพของโรงเรียนด้านวิชาการ จึงให้ความร่วมมือกับโรงเรียนในการพัฒนาคุณภาพการศึกษา ๓.๒ โรงเรียนอยู่ในแหล่งชุมชน ใกล้ตลาด มีเส้นทางคมนาคมสะดวก และอยู่ใกล้วัด ทำให้สามารถเดินทางได้สะดวก และได้รับการอบรมสั่งสอนด้านคุณธรรม จริยธรรม จากพระโดยตรง |  - โรงเรียนได้รับความร่วมมือ และการสนับสนุน จากนักเรียน ผู้ปกครอง วัด ชุมชน 6 องค์กรหลัก หน่วยงานภายนอก ทั้งภาครัฐและเอกชน ทั้งในด้านงบประมาณ การบริหารจัดการ และวิทยากร จึงสามารถทำกิจกรรมต่างๆ ประสบผลสำเร็จ  - ความร่วมมือของผู้ปกครองเครือข่าย สมาคมศิษย์เก่า และองค์กรท้องถิ่นต่างๆ ให้การสนับสนุนด้านงบประมาณ ด้านการศึกษา และวิทยากรท้องถิ่นเพื่อให้ความรู้กับนักเรียน - โรงเรียนได้รับความร่วมมืออย่างดียิ่งจากชุมชนวัด ทำให้นักเรียนได้เรียนรู้ การประกอบอาชีพ มีแนวทางการหารายได้เสริม มีเส้นทางคมนาคม หลายเส้นทาง ทำให้การเดินทางไปยังสถานที่ต่างๆสะดวกสบาย นอกจากนี้ทางโรงเรียนยังได้รับการอบรมคุณธรรมจริยธรรม จากพระวัดบางขวางอย่างต่อเนื่อง |

 **จุดที่ควรพัฒนาและแนวทางการพัฒนา**

|  |  |
| --- | --- |
| **จุดที่ควรพัฒนา** | **แนวทางการพัฒนา** |
| **๑. ด้านคุณภาพผู้เรียน** ๑.๑ พัฒนาผู้เรียนให้เป็นบุคคลแห่งการเรียนรู้มีทักษะการแสวงหาความรู้ การสืบค้นข้อมูล การใช้เวลาว่างให้เกิดประโยชน์ เน้นทักษะกระบวนการคิด วิเคราะห์ คิดสังเคราะห์และสามารถแก้ปัญหาได้ ๑.๒ พฤติกรรมของนักเรียนที่มาจากครอบครัว ที่แตกต่างทำให้นักเรียนบางคนขาดความรับผิดชอบต่อตนเอง ไม่สนใจในการเรียน มั่วสุม มาโรงเรียนสายทำให้ผลการเรียนตกต่ำและติดค้าง**๒. ด้านการจัดการศึกษา** ๒.๑ ครูมีภาระงานนอกเหนือจากการสอนมากเกินไป ทำให้ไม่มีเวลาในการพัฒนาการสอน ทำให้การสอนขาดประสิทธิภาพ ส่งผลถึงการยกระดับผลสัมฤทธิ์ของนักเรียน ๒.๒ ยกระดับผลสัมฤทธิ์ทางการเรียนทุกกลุ่มสาระการเรียนรู้ ๒.๓ ให้มีการวัดผลประเมินผลที่หลากหลายตามสภาพจริงตรงกับความสามารถทางสติปัญญาของนักเรียน |  - จัดหลักสูตรและกิจกรรมการเรียนการสอนที่ส่งเสริมให้นักเรียนได้ใช้กระบวนการคิด - จัดโครงการ/กิจกรรมทางวิชาการที่ส่งเสริมให้นักเรียนได้พัฒนาทักษะการแสวงหาความรู้ และการคิดอย่างเป็นระบบ - สร้างเครือข่ายผู้ปกครองให้มีส่วนร่วมกับโรงเรียนเพื่อดูแลนักเรียนอย่างใกล้ชิด - พัฒนาระบบดูแลช่วยเหลือนักเรียน  - สร้างมาตรการเชิงรุกในการควบคุมความประพฤติของนักเรียนที่เห็นผลเป็นรูปธรรม - จัดมุมเผยแพร่ผลงาน เกียรติประวัติสำหรับนักเรียนที่ประพฤติดี สร้างชื่อเสียงให้กับโรงเรียน เพื่อเป็นแบบอย่างที่ดีกับนักเรียนอื่นๆ  - กระจายงานให้ทั่วถึง และเป็นธรรม ควรมุ่งเน้น การพัฒนาการเรียนการสอน มากกว่าการทำกิจกรรมเสริมอื่นๆ ทั้งภายในและภายนอกสถานศึกษา - จัดอบรมพัฒนาบุคลากรอย่างต่อเนื่องโดยสอบถามความต้องการของครู  - ควรมีการสนับสนุนด้านเทคโนโลยี งบประมาณ และให้ขวัญกำลังใจครูที่จัดการเรียนการสอน หรือผลิตสื่อได้ดี - พัฒนาการเรียนการสอน โดยการศึกษาผู้เรียนเป็นรายบุคคล ศึกษาหลักสูตร จัดหาสื่อการสอน แหล่งเรียนรู้ และจัดกิจกรรมการเรียนการสอนให้ผู้เรียนได้พัฒนากระบวนการคิด ใช้วิธีการวัดประเมินผลที่หลากหลายตามสภาพจริง พร้อมทั้งทำวิจัยในชั้นเรียนเพื่อแก้ปัญหาผู้เรียน |

|  |  |
| --- | --- |
| **จุดที่ควรพัฒนา** | **แนวทางการพัฒนา** |
| **๓. ด้านการสร้างสังคมแห่งการเรียนรู้** ๓.๑ ควรให้บริการ พัฒนาความรู้ด้านวิชาการแก่ชุมชน และนำภูมิปัญญาท้องถิ่น จากชุมชุน เข้ามาพัฒนาโรงเรียน  ๓.๒ มีมุมความรู้น้อย และไม่ดึงดูดความสนใจของนักเรียนในการแสวงหาความรู้ |  - จัดกิจกรรมแลกเปลี่ยนเรียนรู้ โดยเชิญชุมชนเข้ามามีส่วนร่วม - จัดหาวิทยากร ภูมิปัญญาท้องถิ่นมาอบรมให้ความรู้อย่างต่อเนื่อง - พัฒนาแหล่งเรียนรู้ในโรงเรียนให้ได้มาตรฐาน เช่น ห้องสมุด ห้องคอมพิวเตอร์ เพื่อสามารถให้บริการนักเรียน ครู และชุมชนได้ |